《小重山 周亦庵山楼宴集，夜看塔灯》
清代·顾贞观

卷尽归云瘦碧空。微凉吹不断，白蘋风。乱烟残霭有无中。

惊回首，五十六灯红。

火齐散遥峰。山灵须遣护，绛纱笼。倚楼高咏此时同。

分携处，冷落一江枫。

作者简介：顾贞观（1637－1714）清代文学家。原名华文，字远平、华峰，亦作华封，号梁汾，江苏无锡人。明末东林党人顾宪成四世孙。康熙五年举人，擢秘书院典籍。曾馆纳兰相国家，与相国子纳兰性德交契，康熙二十三年致仕，读书终老。贞观工诗文，词名尤著，著有《弹指词》、《积书岩集》等。顾贞观与陈维嵩、朱彝尊并称明末清初“词家三绝”，同时又与纳兰性德、曹贞吉共享“京华三绝”之誉。